text: Juleøl førte til anholdelser
  06 november 2012 kl. 13.19
  Politiet har nu sammentalt, hvormange der røg i fælden, da juleøllet blev frigivet. Det gjorde blandt andet 57 spritbilister.
  Mange havde drukket for meget juleøl, da øllet blev frigivet fredag.
  Politiet oplyser nu, at 57 personer sigtes for spirituskørsel, og 8 personer sigtes for at køre i narkotika og/eller medicinpåvirket tilstand.
  Ialt blev 5.130 køretøjer stoppet. 
  Der blev konstateret 470 forseelser.
  Bl.a. blev 8 personer sigtet for at køre bil, selvom de havde fået frakendt kørekortet.
  22 personer havde aldrig taget et kørekort, men kørte alligevel. Og 89 personer får en bøde for ikke at bruge sikkerhedssele.
  